钦定古今图书集成/理学汇编/学行典/第197卷 > 赵时中
## 钦定古今图书集成/理学汇编/学行典/第197卷 > 赵时中

按《汝宁府志》：“赵时中，字宜之，罗山人。刚毅沈静，有大
节。成化甲午，举乡荐，授益阳知县，擢御史，巡按江北，
风裁凛然。正德初，逆瑾擅权，中外争附之，时中竟不
阿瑾，遂中以他事，逮至都，廷杖落职。值父丧，哀毁几
灭性。既葬，庐墓侧，朝夕泣奠。三年，有白鸠来巢。事闻，
诏旌表其门。”